อายุ22ค่ะปกติจะเป็นคนที่มีประจำเดือนมากแต่พักหลังๆนี้มาแค่1-2วันแบบหยดๆค่ะพอประจำเดือนหายมีอะไรกับแฟนวันต่อมาเลือดก็หยดมาอีกค่ะเป็นแบบนี้จะท้องไหมค่ะ
สวัสดีค่ะ หากเลือดที่ออกอยู่ในช่วงที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งหากเลือดมีปริมาณน้อย และออกเพียง 1-2 วันอาจเกิดจากปัจจัยต่างๆ เช่น มีความเครียด พักผ่อนน้อย ออกกำลังกายมากไป อดนอน อดอาหาร มีน้ำหนัดลด มีภาวะโลหิตจาง หรือเป็นเพราะทานยาคุมกำเนิด หรือฉีดยาคุมกำเนิดอยู่ เป็นต้นส่วนการมีเลือดออกอีกในวันต่อมาหลังจากที่เพิ่งหมดไป ก็น่าจะเป็นเลือดประจำเดือนที่ยังออกมาไม่หมดได้ ซึ่งการมีเพศสัมพันธ์อาจไปกระตุ้นให้ออกมาได้ค่ะแนะนำให้สังเกตประจำเดือนในรอบต่อๆ ไปก่อน หากประจำเดือนยังคงมาน้อยกว่า 2 วันในทุกๆ รอบ จะถือว่ามีประจำเดือนมาน้อยผิดปกติ แนะนำควรไปพบแพทย์เพื่อตรวจหาสาเหตุอื่นๆ เช่น มีภาวะโลหิตจางหรือไม่ มีพังผืดในมดลูกหรือไม่ มีภาวะไทรอยด์ฮอร์โมนผิดปกติหรือไม่ เป็นต้น